Juruti

Juruti er en kommune i delstaten Pará i nordregionen av Brasil. I Juruti ligger en av verdens største forekomster av bauksitt. Aluminiumselskapet Alcoa startet driften av en bauksittgruve i kommunen i 2009. Bauksittmalmen skipes til São Luís i Maranhao for videre prosessering til aluminiumoksid.

I forbindelse med etableringen av bauksittgruven ble det gjennomført arkeologiske undersøkelser i området. Man fant da rester av menneskelig aktivitet som kan dateres til om lag 2000-6000 år før Kristus. Man fant også materiale som kan dateres til år 1200 etter Kristus.

 Referanser 

 Eksterne lenker 
 Informasjon fra Alcoa om bauksittgruven i Juruti
 Informasjon fra Alcoa om de arkeologiske utgravningene i Juruti, 2012
 Informasjon fra Alcoa om de arkeologiske utgravningene i Juruti, 2008

Kategori:Kommuner i Pará
Kategori:Bosetninger etablert i 1818
Kategori:1818 i Sør-Amerika